REGULAMENTUL (CE) NR. 386/2008 AL COMISIEI
din 29 aprilie 2008
de stabilire a restituirilor la export pentru lapte și produse lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr.1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 31 alineatul (3),
întrucât:
(1)
În conformitate cu articolul 31 alineatul (1) din Regulamentul (CE) nr. 1255/1999, diferența dintre prețurile produselor enumerate la articolul 1 din regulamentul menționat anterior pe piața mondială și prețurile acelor produse pe piața comunitară poate fi acoperită printr-o restituire la export.
(2)
Având în vedere situația actuală de pe piața laptelui și a produselor lactate, nu ar trebui fixată, în consecință, nicio restituire la export.
(3)
Acordul pentru comerț, dezvoltare și cooperare dintre Comunitatea Europeană și statele sale membre, pe de o parte, și Republica Africa de Sud, pe de altă parte („ACDC”) aprobat prin Decizia 2004/441/CE a Consiliului (2), a intrat în vigoare la 1 mai 2004. În contextul negocierilor cu privire la liberalizarea accelerată a comerțului cu brânzeturi dintre Comunitatea Europeană și Africa de Sud, s-a convenit ca brânza comercializată de ambele părți să nu beneficieze de nicio restituire la export.
(4)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Nu se acordă nicio restituire la export pentru produsele enumerate la anexa la prezentul regulament, după cum se prevede la articolul 31 din Regulamentul (CE) nr.1255/1999.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 aprilie 2008.